OzLabs/hebrew-wiki-articles huggingface dataset:
מיכאל דרקסלר

מיכאל דרקסלר (נולד ב-17 באוגוסט 1971) הוא רופא מומחה לאורתופדיה, פרופסור חבר קליני בחוג לאורתופדיה של אוניברסיטת בן-גוריון בנגב. מנהל המחלקה האורתופדית והמערך להחלפות מפרקים בבית החולים האוניברסיטאי אסותא אשדוד.

== ביוגרפיה ==
נולד בירושלים. בוגר תואר ראשון בהצטיינות בביולוגיה מאוניברסיטת בן-גוריון בנגב. המשיך ללימודי רפואה בטכניון אותם השלים בשנת 2004. את הסטאז' ביצע בבית החולים כרמל בחיפה, ולאחריה התמחה במחלקת אורתופדיה בבית החולים איכילוב.
בשנת 2011 עבר הכשרה מקצועית ביחידה להחלפות מפרקים בבית החולים Charité בברלין, במסגרת מלגת EFORT. בשנים 2011–2013, המשיך להתמחות עמיתים (Fellowship) כאורתופד מומחה להחלפות מפרקים בטורונטו, קנדה, בבתי החולים Holland Orthopedic & Arthritic Centre, Sunnybrook ובית החולים מאונט סיני, וכן השתלמות בבית החולים Hospital for Special Surgery בניו יורק.

בשנת 2017 הקים ומנהל את המחלקה האורתופדית והמערך להחלפות מפרקים בבית החולים אסותא אשדוד, וביצע את הניתוח הראשון להחלפת מפרק.

הוא מראשוני המנתחים באמצעות רובוט בישראל, והוא מנתח במספר רובוטים. בשנת 2021 הכניס לשימוש את הרובוט הראשון להחלפת מפרקים בבית החולים האוניברסיטאי אסותא אשדוד.

=== חיים אישיים ===
מתגורר בתל אביב, נשוי ואב לארבעה.

== פעילות אקדמית, חינוכית ומחקר ==
במקביל לעבודתו המקצועית הוא עוסק במחקר ובהוראת מקצוע הרפואה. תחומי המחקר שלו מתמקדים בשני מישורים:
* המישור הביומכני – כימות וטיפול בחסר עצם באגן ובירך.
* עבודת מחקר קליני – מעקב ארוך טווח אחר קבוצות מטופלים העוברים סוגי ניתוחים ייחודיים ומורכבים בתחום החלפות המפרקים.

כיהן במספר ועדות, בהן הוועדה אוניברסיטאית לקידום החינוך סטודנטים ומתמחים לרפואה, ועדת הלסינקי מוסדית של בית החולים איכילוב וכן יושב ראש בוועדות לקידום אקדמי בחוג לאורתופדיה באוניברסיטת תל אביב. משנת 2017 משמש כמרצה בכיר בחוג לאורתופדיה בפקולטה לרפואה של אוניברסיטת בן-גוריון. בשנת 2018 קיבל מעמד של פרופסור חבר קליני בחוג לאורתופדיה. עוד מכהן כחבר בוועדה לעבודות גמר וכיושב ראש בוועדות לקידום אקדמי בחוג לאורתופדיה מטעם האוניברסיטה.
בנוסף, שימש כחבר בוועדת התמחות מוסדית, וממלא מקום יושב ראש וחבר בוועדת הלסינקי מוסדית של בית החולים אסותא אשדוד.

משנת 2019 חבר בוועדת החינוך של האיגוד הישראלי לאורתופדיה, ומשנת 2020 אחראי בחינות גמר למתמחים באורתופדיה – שלב א ו-ב.

דרקסלר פרסם מעל ל-80 פרסומים מקצועיים בכתבי עת שפיטים.

== חברות באיגודים מקצועיים ==
משנת 2012 חבר באיגוד הקנדי לאורתופדיה (COA – Canadian Orthopedic association).

משנת 2013 חבר באיגוד הישראלי לאורתופדיה, באיגוד האמריקאי להחלפות מפרקים ( - American Association of Hip and Knee Surgeons AAHKS) ובאיגוד האירופי לירך ( - European Hip Society EHS).

משנת 2015 חבר בצוות מארגן באיגוד הישראלי להחלפות מפרקים (IOA).

== קישורים חיצוניים ==
* 

== הערות שוליים ==

קטגוריה:אורתופדים ישראלים
קטגוריה:ירושלים: אישים
קטגוריה:בוגרי אוניברסיטת בן-גוריון בנגב
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:סגל אוניברסיטת בן-גוריון בנגב: מדעי הבריאות
קטגוריה:סגל בית החולים האוניברסיטאי אסותא אשדוד
קטגוריה:ישראלים שנולדו ב-1971
פאו-פור-דאוש

עוגות נשמה]]
פאו-פור-דאוש (בפורטוגזית: Pão-por-Deus, ובעברית: לחם לאלוהים) הוא מסורת של ילדים בסביבות גילאי 10 בפורטוגל. כמו כן, הוא מעין דבר מסורתי שמתאר הענקת עוגת נשמה לעניים ביום כל הקדושים. המאכל המוענק הוא מעין עוגת נשמה, אותה נהוג להעניק לאותם העניים בתקופת החג.<ref></ref> שמו של מנהג זה עשוי להשתנות בין אזורי המדינה הרבים. למשל, בלייריה ובסביבתה היא מכונה "דיא דו בולינהו" ("יום העוגיות").

== תיאור ==
משעות הבוקר המוקדמות (8 או 9 בבוקר) ילדים נפגשים יחד ומסתובבים בשכונה, דופקים בכל הדלתות ובחנויות המקומיות ואומרים "פאו-פור-דאוש" למבוגרים שהם פוגשים. בתגובה, אנשים נותנים להם מתנות קטנות כמו עוגות דמוית לחם בטעם חזק של אניס ואגוזים, שוקולדים, ממתקים, אגוזים, פירות, או במקרים מסוימים כסף.<ref></ref> בחנויות המקומיות המתנות שונות. ישנן חנויות שעשויות לתת לילדים פינוקים או חלק ממוצריה: אופים נותנים מעט לחם, דוכני פירות נותנים ערמונים וכולי.

באזורים המקומיים נותנים לילדים עוגה בשם "כספיאדה" (באנגלית: "caspiada") במסגרת המסורת הפולחנית הזו. לעוגות יש צורה של החלק העליון של הגולגולת.<ref>[http://museus.azores.gov.pt/ficheiros/jornal/532007192254.pdf Intermuseus Dezembro 2006 nº 7Direcção Regional da Cultura] </ref>

הפאו-דה-דאוש או סנטורו הוא הלחם, או המנחה, המוענקים למתים. המולטה או סמגאיו (נקראים גם סבטינה, ראיבה דה קריאנצ'ה (בעברית: "זעם הילד") הוא הלחם, או המנחה, הניתנים כאשר ילד נולד.<ref>[http://www.csarmento.uminho.pt/docs/ndat/rg/RG104_03.pdf Vir à luz —práticas e crenças associadas ao nascimento António Amaro das Neves Revista de Guimarães, n.º 104, 1994, pp. 51-81]</ref><ref>[Actas / International Colloquium on Luso-Brazilian Studies - Volume 1 - Página 162]</ref>

== מקור ==
ישנן רשומות של ימי פאו-דה-דאוש שהתקיימו במאה ה-15.<ref></ref> ב-1 בנובמבר 1755 בליסבון, לאחר שהרוב המכריע של תושבי העיר איבדו הכל בעקבות רעידת האדמה בליסבון, היו השורדים צריכים לבקש את הלחם הזה בערים השכנות.

== ראו גם ==
* עוגת ליל כל הקדושים
* עוגת נשמה

==קישורים חיצוניים==

==הערות שוליים==

קטגוריה:מאכלי ליל כל הקדושים
רוטבגה

רוטבגה (באנגלית: Rutabaga) או סוויד (באנגלית: swede) הוא זן תרבותי של כרוב הנאפוס שבשורשו עושים שימוש קולינרי. בין שמותיו הנוספים הם: לפת שוודית, ניפ (בסקוטלנד) וסנאגר (בצפון אמריקה).

את הרוטבגה ניתן להכין למאכל במגוון דרכים, ונהוג גם לאכול את עליו. השורשים של הירק משמשים גם להאכלת חיות משק. בסקוטלנד, צפון אנגליה, מערב אנגליה ואירלנד התקיימה בעבר מסורת של גילוף השורשים בצורות שונות בעת ליל כל הקדושים.

== ליל כל הקדושים ==
=== היסטוריה ===
במערב אנגליה, אירלנד וסקוטלנד נהוג היה לגלף את השורש לצורות שונות ואף לגלפו לפנסי ג'ק-או-לנטרן במטרה להדוף את הרוחות המזיקות שהסתובבו בערים בעת ליל כל הקדושים.<ref></ref> בימי הביניים הסתובבו חבורות שעטו מסכות מפחידות, תוך שהן נשאו רוטבגה מגולפת שכונו בסקוטלנד כ"ראשי טומשי".<ref></ref>

=== כיום ===
מתחילת שנות השמונים הדלעת זמינה באופן נרחב באירופה, ולכן היא תפסה את מקומה של הרוטבגה במנהגי ליל כל הקדושים.<ref></ref> באי מאן, פנסי ג'ק-או-לנטרן מלפת עדיין מגולפים בחג ההופ-טו-נא (חג קלטי הנחגג בתאריך ליל כל הקדושים), ומוארים באמצעות נרות או לפידים חשמליים. יש שמשתמשים בפנסים כדי לאסוף ממתקים בערב החג, בדומה למסורת תעלול או ממתק.<ref></ref><ref></ref>

==קישורים חיצוניים==

* 

==הערות שוליים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:מצליבים
קטגוריה:מאכלי ליל כל הקדושים
דרונגו פרדיסאוס

דרונגו פרדיסאוס (שם מדעי: Dicrurus paradiseus) הוא מין של ציפור ממשפחת הדרונגים החיה בדרום אסיה ודרום-מזרח אסיה באזור הטרופי, בעיקר סביב דרום ההימלאיה, רחבי הודו עד הרי גהט המערביים ומזרחה עד האי ג'אווה שבאינדונזיה. הוא מכונה גם דרונגו זנב-מחבט עקב שני הגדילים המפוארים שבקצה זנבו, שם המשותף למין קרוב Dicrurus remifer הקטן יותר מדרום ההימלאיה.
== מאפיינים ==
הדרונגו הוא עוף דומה לעורב ומעט קרוב אליו, אך שייך למשפחה אחרת. נוצותיו כחולות כהות עם ציצה זקורה מעל כיפת הראש ונוצות זנב ארוכות המיועדות להרשים נקבות. ישנם כמה הבדלים בגוונים בין התת-מינים. אורך הדרונגו 35 סנטימטרים ואורך הזנב כ-30 סנטימטרים בממוצע.

הדרונגו הוא עוף ג'ונגלים ויערות אחרים, חלקם פתוחים יותר והוא יכול להימצא עד למורדות הרים בגובה 1,200 מטרים. הדרונגו מחפש ביער פירות, זרעים שונים, חרקים וחולייתנים קטנים. בדומה למיני דרונגו אחרים הוא בעל יכולת חיקוי של עופות אחרים ולעיתים הוא מנצל את היכולת כדי להשמיע קריאת אזהרה דמיונית מטורפים, בעוד הוא מנסה לתפוס מזון של עופות שנבהלים.

הדרונגו נפוץ בטבע ואיננו בסכנת הכחדה.
==תת-מינים==
* Dicrurus paradiseus grandis
* Dicrurus paradiseus rangoonensis
* Dicrurus paradiseus paradiseus
* Dicrurus paradiseus johni
* Dicrurus paradiseus ceylonicnka
* Dicrurus paradiseus otiosus
* Dicrurus paradiseus nicobariensis
* Dicrurus paradiseus hypoballus
* Dicrurus paradiseus platurus
* Dicrurus paradiseus microlophus
* Dicrurus paradiseus brachyphorus
* Dicrurus paradiseus banguey
* Dicrurus paradiseus formosus

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:דרונגים
קטגוריה:הודו: עופות
קטגוריה:בנגלדש: עופות
קטגוריה:בעלי חיים שתוארו ב-1766
קטגוריה:עופות יערות הגשם של תת-היבשת ההודית
ויליאם מארלו

ויליאם מארלו (באנגלית: William Marlow; 1740 – 14 בינואר 1813) היה צייר נוף צייר ימי ואמן תצריבים אנגלי.

== ביוגרפיה ==
מארלו נולד בסאות'ווארק, לונדון. הוא בילה חמש שנים כתלמידו של הצייר הימי סמואל סקוט,<ref>Binyon, Laurence (1933). English Watercolours. A & C Black Ltd. pp. 18–19.</ref> ולמד גם באקדמיה של סנט מרטין ליין.

הוא הפך לחבר באגודת האמנים המאוחדת, ותרם בין השנים 1762 ל־1764 לתערוכות שלהם. הוא הועסק בציור נופים של בתים כפריים. משנת 1765 עד 1768, בעצת הדוכסית מנורת'מברלנד, הוא נסע לצרפת ולאיטליה. בשובו ללונדון הוא התגורר בכיכר לסטר, וחידש את תרומתו לחברת האמנים, שהוגדירה אותו כעמית בשנת 1771. בשנת 1788 עבר לטוויקנהאם והחל להציג באקדמיה המלכותית לאמנויות, שם הציג באופן קבוע עד 1796, ואז שוב, בפעם האחרונה, בשנת 1807.

הוא נפטר בטוויקנהאם ב־14 בינואר 1813.

== יצירתו ==
מארלו צייר בצבעי שמן ובצבעי מים, וצייר סצינות ימיות ונוף. הוא הושפע מריצ'רד וילסון וקנאלטו. לדברי המבקרים, "רישומיו חינניים אך חסרי עוצמה" ... "צבעי המים שלו חלשים למדי, אך ציוריו של התמזה אמיתיים וצבעוניותן עדינה".<ref></ref>

נושאיו היו בדרך כלל סצינות כפריות בריטיות, אך הוא צייר כמה תמונות מהרישומים שלו באיטליה, וחרט כמה מהאחרונים, כמו גם כמה תמונות של התמזה. ציוריו של הגשרים בווסטמינסטר ובלאקפריארס בלונדון נחקקו להדפסים.

מארלו תרם לאלבום של ציורי צבעי מים שהמחיש את העיצובים החדשים של ויליאם צ'יימברס למבנים ובגני קיו. בשנת 1763 התמונות נחקקו ופורסמו בכרך שכותרתו תוכניות, ותצפיות על הגנים והבניינים של קיו בסארי.<ref></ref> בשנת 1795 פרסם תלמידו לשעבר, ג'ון קרטיס, סט של שש תמונות איטלקיות מאת מארלו.

בציור שמן מ־1795, שנמצא כעת באוסף גלריית טייט, יצר מרלו פנטזיה אדריכלית בה העבירה את קתדרלת סנט פול מלונדון לתוך ונציה העיר האיטלקית.

מארלו הציג בסך הכל 152 עבודות – 125 בחברת האמנים, שתיים בחברה האמנית החופשית ו-25 באקדמיה המלכותית.

== גלריה ==
<gallery mode="packed" heights="180">
File:Blackfriars Bridge and St Pauls Cathedral, by William Marlow, 1788.JPG

File:Rome, a view of Saint Peter's Basilica.jpg

File:Vesuvius erupting at Night by William Marlow.jpg

File:William Marlow - Fresh Wharf, near London Bridge.jpg

File:A VIEW FROM RICHMOND, LOOKING TOWARDS TWICKENHAM by William Marlow.jpg

File:William Marlow - View of the Bay of Naples from Posillipo - WGA14120.jpg

</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1740
קטגוריה:בריטים שנפטרו ב-1813
אביב מארק

אביב מארק (נולד ב-21 במרץ 1963) הוא מוזיקאי ישראלי וסאונדמן.

אביב היה הסולן של להקת סאבווי סאקרס, ומוכר כסאונדמן בולט בסצנת הרוקנרול הישראלית ובמאות הפקות ופסטיבלים, עצמאיים ומסחריים.

==ביוגרפיה==
אביב נולד בתל אביב לאב שעבד באל על ואם שעבדה כפקידה בכירה במשרד עורכי דין. בגיל 14 הגיש פינה של שירי הביטלס בגלי צה"ל בתוכניתו של אילי גורליצקי.

=== כסאונדמן ===
בשנת 1987 החל לעבוד כסאונדמן בחברת "תל אור" ובשנת 1989 עבר לעבוד בחברת ההגברה והתאורה "בטי בם", שם הכיר את עמי שלו, ליאור מיכל, ניסים אליעז חבריו ללהקת סאבווי סאקרס. במהלך השנים עבד עם מאות להקות, ביניהן משינה, החברים של נטאשה, איפה הילד?, דני סנדרסון ושלמה ארצי. עבד בין היתר בתיאטרון הבימה במועדון "לבונטין 7" ובמאות הפקות ופסטיבלים כ"אינדינגב" ו"חוצמזה".

=== כמוזיקאי ===
ב-1992 היה סולן להקת סאבווי סאקרס, הלהקה הוציאה שני אלבומים. האלבום הראשון קומות קרקע ומטה יצא בשנת 1994. האלבום השני שקט נפשי יצא בשנת 1996. הלהקה התפרקה בשנת 1998 בין היתר עקב תאונת עבודה של אביב בה ריסק את רגלו.
בשנת 2014 נערך מופע מחווה לאלבום הראשון של הלהקה, שהכנסותיו נתרמו לאביב, בעקבות מצבו הרפואי שלא מאפשר לו לעבוד. במופע השתתפו בין היתר משינה, ברי סחרוף, מוניקה סקס, ומאור כהן.

בשנת 2000 הקים עם ניצן רימון את להקת "וונטולין".

בשנת 2004 הוציא עם הרכב הסופרגרופ "אביב מארק והפילהרמונית" את האלבום "מלמולים חסרי שליטה" בליבל פאסט מיוזיק. בלהקה היו חברים יהלי סובול ממוניקה סקס כגיטריסט, ברק שליט בבס ודניאל זייבלט מכנסיית השכל בתופים. האלבום יצא בלייבל פאסט מיוזיק.

בין 2009 ל-2012 ניגן ב"אביב מארק והבוסתן החשמלי". בהרכב היו חברים אושר סבג בתופים ודניאל מאיר בבס.

בשנת 2012 הקים את ההרכב "אביב מארק והמוות" ששונה יותר מאוחר לשם "אביב מארק והנצח". בהרכב היו חברים רם אוריון מנושאי המגבעת, אור אדרי וקובי כהן.

בשנת 2020 הוציא דרך נענע דיסק את הסינגל "לילה של רוק טיפתי" עם ההרכב "המפשעות". ובפברואר 2021 את הסינגל "הספירה לאחור".

במרץ 2022 יצא האלבום "בשעות הקרות". האלבום ברובו מתאר את התמודדתו עם המחלה הסופנית חסמת הריאה (COPD) ממנה הוא סובל. באלבום נגנו והלחינו בין היתר מאור כהן, יהלי סובול, יובל מנדלסון, אור אדרי, רם אוריון, ג'נגו ולהקת המפשעות.

בשנת 2022 השתתף בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר.

==קישורים חיצוניים==

*[http://www.listener.co.il/posts/aviv-mark-and-the-life/ ריאיון עם אביב מארק], מתוך הבלוג [http://www.listener.co.il המאזין]
*[https://timeout.co.il/עיר-בלי-תחתית-שרון-קנטור-בראיון-עם-אביב/ עיר בלי תחתית: שרון קנטור בראיון עם אביב מארק ועמי שלו], מתוך Time Out תל אביב
* 
*[https://www.kzradio.net/shows/finger-in-the-dam/46949 תוכנית הרדיו אצבע בסכר מארחת את אביב מארק לרגל האלבום "בשעות הקרות"], מתוך רדיו הקצה
*[https://timeout.co.il/%D7%94%D7%A2%D7%99%D7%A8-%D7%A9%D7%9C%D7%99-%D7%90%D7%91%D7%99%D7%91-%D7%9E%D7%90%D7%A8%D7%A7/ אביב מארק אוהב ללכת לעזאזל ואוכל רחוב מושלם. זאת העיר שלו], מתוך Time Out תל אביב

==הערות שוליים==

קטגוריה:זמרים השרים בעברית
קטגוריה:זמרים-יוצרים ישראלים
קטגוריה:ישראלים שנולדו ב-1963
Franke

פרנקה אחזקות (באנגלית: Franke Holding) היא חברה שווייצרית המייצרת כיורים ומשטחי עבודה למטבחים.

נכון לשנת 2019 מעסיקה החברה כ-10,500 עובדים בכ-68 חברות באירופה, דרום וצפון אמריקה, אפריקה, אוסטרליה ואסיה.

מטה החברה הראשי נמצא בעיר ארבורג, שווייץ ומפעלי החברה נמצאים בסין, טורקיה, פורטוגל, רוסיה, רומניה, בולגריה והונגריה<ref></ref>.

== היסטוריה ==
החברה הוקמה בעיר רורשך, בשנת 1911 על ידי הרמן פרנקה (Hermann Franke) כמפעל לייצור מתכות.

בשנת 1925, החלה בייצור כיורים העשויים מיריעת נחושת, גגות לתנורים, חלונות צוהר וחלונות דורמר.

בשנת 1934, יישמה עבודה בטכנולוגיית ריתוך חדשה והחלה בייצור סדרתי של כיורי ניקל ונירוסטה.

בסוף שנות השלושים, בנתה החברה מפעל חדש בעיר ארבורג, שווייץ ועובדי החברה העתיקו את מגוריהם אל העיר.
משרדי החברה בעיר צ'סטרפילד
בתאריך 25 בינואר 1939, נפטר פרנקה ובנו וולטר ירש את מלוא עיזבונו ומונה למנכ"ל ולבעלים של החברה.

בשנת 1940, בעקבות התפתחותו של ענף הבניה, החלה בייצור כיורים ומטבחים לבתים פרטיים.

בסוף שנות הארבעים, ייצרה החברה את הסיר הראשון שלה שכלל מכסה והחלה לייצא את מוצריה אל שווקים זרים מחוץ לשווייץ.

בשנת 1950, החלה לייצור ציוד סניטרי לחדרי שירותים ורחצה.

בשנות השישים, הקימה החברה 13 חברות בת חדשות.

בשנת 1972, התקינה החברה את המטבח הראשון שלה בסניף מקדונלד'ס בעיר מינכן, גרמניה.

בשנת 1975, מונה ווילי פייפר (Willi Pieper) למנכ"ל החברה והוקמו 4 חברות בנות נוספות.

בסוף שנות השבעים, רכשה את חברת פרוגרסיב (Progressive Corporation) מהעיר פילדלפיה, ארצות הברית.

בשנת 1990, רכשה את חברת קרון פיניקס (Carron Phoenix) מהעיר פאלקירק, סקוטלנד. לאחר הרכישה הקימה החברה שני מפעלים בפולין ובצ'כוסלובקיה<ref></ref>.

בשנת 2002, רכשה פרנקה את חברת סיסונס (Sissons), המסקת כיורי נירוסטה ומערכות רחצה בעיר צ'סטרפילד, אנגליה<ref></ref><ref></ref> מפעל לייצור מכונות קפה של החברה נמצא בעיר סנט אולבנס.

בשנת 2018, מונה פטריק וולהאוזר (Patrik Wohlhauser) למנכ"ל החברה<ref></ref>.

== קישורים חיצוניים ==

* 

== הערות שוליים ==

קטגוריה:שווייץ: תעשייה
קטגוריה:חברות שווייצריות
צל כבד (שיר)

צל כבד הוא סינגל של להקת הרוק הישראלית כשניקו תתחיל לדבר משנת 1997.

את השיר כתב והלחין פטריק סבג, סולן הלהקה.

== מצעדים ==
השיר הגיע למקום ה-39 במצעד הפזמונים העברי השנתי של תחנת הרדיו רשת ג' לשנת ה'תשנ"ז.<ref></ref>

== קישורים חיצוניים ==
* [https://shironet.mako.co.il/artist?type=lyrics&lang=1&prfid=568&wrkid=2699 צל כבד], באתר שירונט
* [https://www.nli.org.il/he/items/NNL_MUSIC_AL990036381790205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1997
קטגוריה:שירי רוק בעברית
מיצ'ו סמיליאניץ'

אוסטויה "מיצ'ו" סמיליאניץ (בסרבית: Octoja "Мићо" Cмиљaнић; נולד ב-4 בספטמבר 1974) הוא כדורגלן עבר סרבי ששיחק בעמדת הבלם.

==קריירה==
סמיליאניץ' התחיל את הקריירה שלו בקבוצת הכדורגל של מלאדוסט אפאטין. בגיל 20, הצטרף לספרטק סובוטיצה, במדיה שיחק ארבע שנים. בקיץ , הצטרף לדיושג'ר מליגת העל ההונגרית.

בקיץ , חתם במ.ס. אשדוד מליגת העל שקמה באותו קיץ. באותה עונה, סמיליאניץ' שיחק בכל משחקי הקבוצה באותה עונה וכבש שלושה שערים.

בהמשך הקריירה, שיחק סמילאניץ' במ.ט.ק. בודשפט, פאניוניוס, בודפשט הונבד וסופורוני.

==תארים==
; בודפשט הונבד
*הגביע ההונגרית: , 

==קישורים חיצוניים==

קטגוריה:כדורגלנים סרבים
קטגוריה:בלמי כדורגל סרבים
קטגוריה:כדורגלני ספרטק סובוטיצה
קטגוריה:כדורגלני דיושג'ר
קטגוריה:כדורגלני מועדון ספורט אשדוד
קטגוריה:כדורגלני מ.ט.ק. בודפשט
קטגוריה:כדורגלני פאניוניוס
קטגוריה:כדורגלני בודפשט הונבד
קטגוריה:כדורגלנים זרים בישראל
קטגוריה:ספורטאים סרבים בהונגריה
קטגוריה:ספורטאים סרבים בישראל
קטגוריה:ספורטאים סרבים ביוון
קטגוריה:סרבים שנולדו ב-1974
Other People's Heartache

Other People's Heartache היא סדרת מיקסטייפים של הלהקה הבריטית באסטיל.

סדרת המיקסטייפים כוללת ארבעה חלקים.

== חלק ראשון ==
החלק הראשון בסדרת המיקסטייפים נקרא Other People's Heartache. המיקסטייפ מכיל גרסאות כיסוי שהקליטה הלהקה, והוא יצא לאור באופן עצמאי ב-17 בפברואר 2012 להורדה חינמית. לדברי סולן הלהקה דן סמית', הלהקה התבקשה למחוק את המיקסטייפ לאחר הוצאתו.

המיקסטייפ כולל גרסאות כיסוי לשירים מתקופות שונות, ביניהן גרסת כיסוי לשיר "Rhythm of the Night", שהיה להיט בשנות ה-90, המשולבת עם "Rhythm Is a Dancer" שיצא גם הוא באותה תקופה, ומנגד גרסת כיסוי לשיר "Blue Jeans" שיצא לאור בשנת 2012, כחודש לפני שפורסם המיקסטייפ.

הרצועות "Of the Night" ו-"What Would You Do?" נכללו מאוחר יותר בהוצאה המחודשת של אלבום הבכורה של הלהקה, All This Bad Blood, והראשונה יצאה לאור כסינגל ממהדורה זו.

=== רשימת רצועות ===

== חלק שני ==

Other People's Heartache, Pt. 2 הוא המיקסטייפ השני בסדרה, שיצא לאור באופן עצמאי ב-10 בדצמבר 2012 להורדה חינמית.

בדומה לחלק הקודם, המיקסטייפ מורכב בעיקרו מגרסאות כיסוי, סימפולים, ציטוטים מסרטים ושירים של הלהקה.

=== רשימת רצועות ===

== חלק שלישי ==

VS. (Other People's Heartache, Pt. III) הוא החלק השלישי בסדרת המיקסטייפים, והראשון שיצא לאור באופן מסחרי. המיקסטייפ יצא לאור על ידי חברת התקליטים וירג'ין רקורדס, ב-5 בדצמבר 2014.

המיקסטייפ מורכב משירים של הלהקה בהשתתפות אמנים רבים, ללא סימפולים, בשונה משני המיקסטייפים הקודמים בסדרה, בהם סימפלה הלהקה קטעים מסרטים וביצעה גרסאות כיסוי לשירים, דבר שהוביל לתביעות.

=== רשימת רצועות ===

=== ביקורות ===
במגזין הגרדיאן קיבל המיקסטייפ ציון של 3/5, ונכתב כי "הרוב מבין שמונת שיתופי הפעולה כאן מרגישים רעננים", ו"באופן כללי, ככל ששיתוף הפעולה מוזר יותר כך הוא טוב יותר". ציון זהה קיבל המיקסטייפ גם מ-דיגיטל ספיי, שם צוינו השירים "Fall Into Your Arms" ו-"Bite Down" כ"נקודות השיא" בו. המגזין המקוון PopMatters נתן למיקסטייפ ציון של 7/10, שם תואר המיקסטייפ כ"עוד הוצאה משובחת לקבוצה המרשימה הזו, שמוכיחה, בדומה לקודמותיה, שבאסטיל עושה את העבודה הכי חכמה שלה כשהיא לא עובדת על אלבום אולפן".

=== מיקומי שיא ===

== חלק רביעי ==

Other People's Heartache, Pt. 4 הוא המיקסטייפ הרביעי בסדרה. המיקסטייפ יצא לאור ב-7 בדצמבר 2018 דרך חברת התקליטים וירג'ין רקורדס.

=== רשימת רצועות ===

== הערות שוליים ==

קטגוריה:אלבומי באסטיל
קטגוריה:מיקסטייפים באנגלית
הוועד היהודי של טהראן

הוועד היהודי של טהראן, שנרשם רשמית בשנת 1934, הוא ארגון גג של כל הארגונים היהודיים הפועלים למען יהודי איראן.

== היסטוריה ==
הוועד היהודי של טהראן הוקם בשנת 1270 בלוח השנה המוסלמי, על ידי קבוצת מנהיגים יהודים בטהראן. הוא הוקם בשם "חברה", לאחר מכן שונה ל"וועד בית הספר היהודי", ובשנת 1317 בלוח המוסלמי, שונה שם הוועד ל"וועד היהודי של טהראן". שנה לאחר מכן הוא נרשם רשמית. כשהוועד הוקם, היו חברים בו בין השאר, איוב לוקמאן נהוראי, אנייתוללה מונטכאב, עבדאללה גולשאן, מורטזה מועלם, זיה נהוראי, עזיז אלגניאן, יהודה הרוניאן, אשהאג ברוכים, רוחלה בן רוחי, לזר סאפאני, ואפיני פמילי<ref>http://www.7dorim.com/tasavir/Anjoman.asp</ref>.

== פעילויות ==
הוועד היהודי של טהראן אחראי על 25 בתי כנסת הקיימים באיראן, בית החולים כיריקה באודלאג'אן (שכונה יהודית היסטורית), בית הקברות היהודי בדרך חוראסאן, בית מטבחיים כשר, ובתי ספר ומרכזי ספורט רבים. הוועד עושה פעולות נוספות כגון טיפול בקשישים ואפיית מצות לחג הפסח.

בנוסף, הוועד הקים בטהראן סמכות משפטית יהודית השולטת בעניינים יהודיים.

== הוועד כיום ==
יושב ראש הוועד הנוכחי הוא רחמטוללה רפי. לפניו שימש כיו"ר ד"ר סיאמק מרה סדק שהוא כיום הנציג היהודי בפרלמנט האיראני. לפני מרה סדק, כיהן כיו"ר הרון ישעיה<ref>[http://www.iranjewish.com] Kashrut Authorities in Iran and Around the World</ref><ref>[http://www.iranjewish.com/News_e/22-1.htm Report of Iranian President’s visit from Yousef-Abad Synagogue, Tehran] Iran Jewish</ref>. ב־26 בינואר 2007, כתב ישעיה מכתב לנשיא מחמוד אחמדינז'אד בנושא הערותיו להכחשת השואה, והמכתב הביא לתשומת לב תקשורתית ברחבי העולם<ref>[http://www.rferl.org/featuresarticle/2006/02/fb25e81f-bce9-4291-acdb-cf2c5c69fe92.html Iran: Jewish Leader Criticizes President For Holocaust Denial] Radio Free Europe</ref><ref>[http://www.dailytimes.com.pk/default.asp?page=2006%5C01%5C30%5Cstory_30-1-2006_pg4_23 Iran’s Jews uneasy over Holocaust-denier Ahmadinejad] Daily Times</ref><ref>[http://www.monthlyreview.org/mrzine/aam030507.html On the Jewish Presence in Iranian History] Monthly Review</ref>.

כיום ממומן באמצעות הוועד היהודי מרכז הצדקה ובית החולים ד"ר ספיר בטהראן<ref>[https://abcnews.go.com/International/wireStory?id=4054067 Iranian Jews Say Republic Safe for Them] ABC News</ref>. זהו בית חולים הפועל בחינם ומטפל במאות חולים נזקקים, בלי קשר לאמונתם או השתייכותם הדתית.

== הערות שוליים ==

קטגוריה:ארגונים פוליטיים יהודיים
קטגוריה:יהדות איראן ופרס
קטגוריה:יהודים איראנים ופרסים
קטגוריה:יהדות טהראן
סוניל צ'הטרי

סוניל צ'הטרי (בהינדית: सुनील छेत्री; נולד ב-3 באוגוסט 1984) הוא כדורגלן הודי, המשחק בעמדת החלוץ במומבאי סיטי.

צ'הטרי הוא שיאן ההופעות ומלך שערי נבחרת הודו בכל הזמנים.

==קריירת מועדונים==
צ'הטרי התחיל את הקריירה שלו בקבוצת הנוער "סיטי פוטבול קלאב" ובגיל 18 הצטרף לקבוצת הבוגרים של מוהון באגן.

בשנת , צ'הטרי חתם בJCT. בעונתו הראשונה בקבוצה צ'הטרי כבש שלושה שערים. בעונת , צ'הטרי כבש 11 שערים וסייע לקבוצתו לסיים במקום השני בליגה. באוקטובר , עורר עניין בלידס יונייטד ובאשטוריל, אך המעבר מעולם לא יצא לפועל.

בקיץ , צ'הטרי חתם במזרח בנגל. ב-26 בספטמבר 2008, צ'הטרי ערך את הופעת הבכורה שלו בקבוצה, בניצחון 1–3 נגד צ'יראג יונייטד, בו גם כבש את שער הבכורה שלו בקבוצה. ב-22 במאי 2009, צ'הטרי חתם בדמפו.

במרץ , צ'הטרי יצא למבחנים בקנזס סיטי ויזרדס. ב-24 במרץ, חתם בקבוצה והפך לכדורגלן ההודי השלישי בהיסטוריה שחותם בקבוצה מחוץ להודו ולהודי הראשון ב-MLS. ב-14 באפריל, ערך את הופעת הבכורה שלו בקבוצה בהפסד 1–2 לקולורדו ראפידס במסגרת גביע ה-US Open. ב-5 בפברואר 2011, צ'הטרי שוחרר מהקבוצה.

ב-10 בפברואר 2011, צ'הטרי חזר להודו וחתם בצ'יראג יונייטד.

ב-22 ביולי 2011, צ'הטרי חתם במוהון בגאן.

ב-4 ביולי 2012, צ'הטרי חתם בקבוצת המילואים של ספורטינג ליסבון. ב-13 בפברואר 2013, צ'הטרי הושאל לקבוצת האחים צ'רצ'יל עד לסיום העונה.

ב-19 ביולי 2013, צ'הטרי חתם בבנגלור.

ב-10 ביולי 2015, צ'הטרי חתם במומבאי סיטי מהסופר ליג ההודי. בינואר , צ'הטרי הושאל לבנגלור עד לסיום העונה.

בינואר , חתם בבנגלור.

==קריירה בינלאומית==
בצעירותו, צ'הטרי בנבחרות הצעירות של צ'הטרי. ב-12 ביוני 2005, צ'הטרי ערך את הופעת הבכורה שלו בנבחרת הודו, בתיקו 1-1 נגד .

צ'הטרי זכה עם הנבחרת בגביע האתגר האסיאתי, גביע דרום אסיה וגביע נהרו, והשתתף עמה בגביע אסיה בכדורגל 2011 וגביע אסיה בכדורגל 2019.

ב-15 באוקטובר 2019, צ'הטרי נכנס לרשימת עשרת הכובשים הבכירים בזירה בינלאומית.

נכלל בסגל נבחרת הודו לטורניר גביע אסיה 2023.

==תארים==
; דמפו
*ליגת העל ההודית: 

; האחים צ'רצ'יל
*ליגת העל ההודית: 

; בנגלור
*הסופר ליג ההודי: 
*ליגת העל ההודית: , 
*גביע הפדרציה ההודי: , 
*הסופר קאפ ההודי: 

; נבחרת הודו
*גביע האתגר של ה-AFC: 
*גביע דרום אסיה: , 
*גביע נהרו: , , 

; אישיים
*הכדורגלן המצטיין בליגת העל ההודית (ההתאחדות לכדורגל בהודו): , , , , , 
*כדורגלן השנה בליגת העל ההודית (איגוד הכדורגלנים בהודו): , 
*הכדורגלן המצטיין בגביע האתגר של ה-AFC: 
*הכדורגלן המצטיין בגביע דרום אסיה: 
*הכדורגלן המצטיין בליגת העל ההודית: 
*הכדורגלן המצטיין בסופר ליג ההודי: 
*הדמות האסיאתית: 
*פרס רטנה לכדורגל: 

; מחוץ לכדורגל
*פרס ארג'ונה, על ידי ממשלת הודו כהוקרה על הישגיו הבולטים בספורט: 
*פדמה שרי, הפרס האזרחי הרביעי הגבוה ביותר בהודו: 

==קישורים חיצוניים==

== הערות שוליים ==

קטגוריה:כדורגלנים הודים
קטגוריה:חלוצי כדורגל הודים
קטגוריה:כדורגלני מזרח בנגל
קטגוריה:כדורגלני ספורטינג קנזס סיטי
קטגוריה:כדורגלני בנגלור
קטגוריה:כדורגלני מומבאי סיטי
קטגוריה:כדורגלני נבחרת הודו
קטגוריה:כדורגלני גביע אסיה 2011
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:ספורטאים זרים בארצות הברית
קטגוריה:ספורטאים זרים בפורטוגל
קטגוריה:ילידי 1984
בית הכנסת אסמרה

בית הכנסת אסמרה (בערבית: معبد أسمرا) הוא השריד היחיד ששרד מקהילת יהדות אריתריאה באריתריאה.<ref></ref> בית הכנסת נבנה בשנת 1906 והוא כולל בית קברות יהודי, כיתות לימוד ומקדש ראשי. על בית הכנסת אחראי כיום שמואל כהן, יליד אסמרה שנשאר בארץ כדי לטפל במבנה.<ref></ref>

== קישורים חיצוניים ==
* [http://www.asmera.nl/asmara-churches.htm אתרים דתיים באסמרה]
* "[https://www.haaretz.co.il/misc/1.1102668 היהודי האחרון באריתריאה שומר על בית הכנסת]". עמירם ברקת (2006-05-02).

== הערות שוליים ==

קטגוריה:אפריקה: בתי כנסת
קטגוריה:אסמרה
ג'קי חזקיה

יעקב (ג'קי) חזקיה (? – 16 בספטמבר 2018) היה קצין בצה"ל בדרגת תת-אלוף. שימש מפקד חטיבת הראל, סגן מפקד חטיבה 7 במלחמת יום הכיפורים ומפקד גדוד 184.

במלחמת ששת הימים פיקד על פלוגה בגדוד 82. למד בטכניון ובמכללה לפו"ם. במלחמת יום הכיפורים שימש סגן מפקד חטיבה 7. לאחר המלחמה שימש מפקד חטיבת הראל. השתחרר ב-1981 והצטרף לרשימת ישראל אחת בראשות יצחק יצחקי.

== קישורים חיצוניים ==
* אל"ם (מיל') אילן סהר, [https://yadlashiryon.com/wp-content/uploads/2019/09/שריון-55.pdf תא"ל (במיל') ג'קי חזקיה - הסמח"ט שנותר בצל], שריון 55, אוגוסט 2019, עמ' 60–62

== הערות שוליים ==

קטגוריה:תתי-אלופים בצה"ל
קטגוריה:מפקדי חטיבת הראל
קטגוריה:בוגרי הטכניון - מכון טכנולוגי לישראל
קטגוריה:חיילי חטיבה 7
קטגוריה:מפקדי פלוגות במלחמת ששת הימים
קטגוריה:חיילי חיל השריון במלחמת ששת הימים
קטגוריה:חיילי חיל השריון במלחמת יום הכיפורים
קטגוריה:ישראלים שנולדו במאה ה-20
קטגוריה:ישראלים שנפטרו ב-2018
יברכך

"יברכך" הוא שיר שהלחין דוד וינקרנץ למילים מתוך ספר תהילים, וביצעה במקור אילנה רובינא. השיר זכה במקום הראשון בפסטיבל הזמר החסידי בשנת 1970.

== רקע ==
השיר זכה במקום הראשון בפסטיבל הזמר החסידי בביצוע אילנה רובינא. השיר הולחן מתוך פרק קכ"ח בספר תהילים. לאחר מכן הקליטו אותו גם שלמה ארצי, דודו פישר וצמד רעים. ביצועים נוספים ידועים הם של צמד הפרברים וישראל זוהר.

השיר נחשב כאחד מהקלאסיקות מאותו פסטיבל.

== קישורים חיצוניים ==

* [https://www.nli.org.il/he/items/NNL_MUSIC_AL990036379670205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1970
קטגוריה:סינגלים מ-1970
קטגוריה:שירי אילנה רובינא
קטגוריה:שירי שלמה ארצי
קטגוריה:שירי הפרברים
קטגוריה:שירים שזכו בפסטיבל הזמר החסידי
קטגוריה:שירים בעברית
עקומת מגפה

עקומת מגפה, הידועה גם כעקומה אפידמית (באנגלית: epidemic curve) או עקומה אפידמיולוגית (באנגלית: epidemiological curve), היא תרשים סטטיסטי המשמש באפידמיולוגיה כדי להמחיש את הופעתה של התפרצות מחלה. היא יכולה לסייע בזיהוי אופן העברת המחלה. היא יכולה גם להראות את גודל המחלה, בין אם מקרים מקובצים (באזור או באזורים מסוימים) ובין אם קיימות חריגות מקרים בודדות, מגמתה לאורך זמן ותקופת הדגירה שלה.<ref></ref><ref name=":0"></ref> עקומת מגפה יכולה לתת לחוקרי ההתפרצות מושג אם סביר שההתפרצות היא ממקור נקודתי (כמו מעובדי מזון), ממקור משותף מתמשך (עם זיהום מתמשך) או ממקור הפצה (העברה בעיקר בין אנשים).<ref></ref><ref></ref>

עקומות מגפה מראות בדרך כלל את תדירות המקרים החדשים בהשוואה למועד התפרצות המחלה.<ref name=":0" />

== דוגמאות ==
=== הפטיטיס A ===
התפרצות ממקור משותף של [[הפטיטיס A בנובמבר–דצמבר 1978]]
עקומת מגפה זו מציגה את המקרה הראשון המשוער, המכונה מקרה המפתח (index case), ב-6 בנובמבר 1978. כעבור 4 ימים חלה עלייה תלולה במספר המקרים, ואחריה העקומה הצטמצמה לאפס. חלק מהמקרים היו של עובדי מזון, וחלקם מקרים שניוניים. העקומה הראתה שכנראה מדובר בהתפרצות ממקור משותף. לפעמים, ניתן היה לחשוף מקרים ימים או שבועות מראש, ומחלות עם תקופות דגירה ארוכות יותר היו משטחות את עקומות המגפה ומנמיכות את הפסגות.<ref></ref>

=== מחלת הקורונה ===

התיאור הראשון של עקומות אפידמיולוגיות ממגפת הקורונה הראה דפוס של "התפרצות מעורבת". לטענת החוקרים, ככל הנראה התרחשה התפרצות ממקור משותף מתמשך בשוק מאכלי הים של ווהאן בדצמבר 2019, אולי ממספר אירועים זואונוטיים (של העברת מחלה מבעלי חיים לבני אדם). נכון למועד פרסום המחקר, לא ידוע איזו חיה כנראה הייתה המאגר המקורי של הנגיף, או כיצד הועבר במקור לבני אדם. בעקבות זאת גילו החוקרים כי ההתפרצות הפכה ככל הנראה למקור הפצה, כלומר הנגיף הפך להיות מסוגל לעבור מאדם לאדם.<ref></ref> הניו יורק טיימס פרסם סימולטור עקומות הן עבור ארצות הברית והן עבור העולם, בו המבקר יכול "לשחק" עם הפרמטרים הבסיסיים כדי לקבל תוצאות שונות.<ref></ref>

== ראו גם ==
* ריחוק חברתי
* שיטוח העקומה

==קישורים חיצוניים==

== הערות שוליים ==

קטגוריה:אפידמיולוגיה
קטגוריה:עקומות
בית הכנסת מואנסה

הפנים הרעוע של בית הכנסת לשעבר
בית הכנסת מוּאַנְסָה (בערבית: معبد موانسة) נמצא בכפר מוּאַנְסָה, הממוקם ממערב לעיר זַרְזִיס בתוניסיה. לא רחוק מבית הכנסת נמצא בית קברות יהודי.<ref></ref>

מועד בנייתו המדויקת של בית הכנסת אינו ידוע. בית הכנסת ובית העלמין היהודי הסמוך ננטשו בשנות השבעים בגלל חיסול הקהילה היהודית במקום והיהודים האחרונים שעזבו את הכפר. פנים בית הכנסת נפגע קשות.

==קישורים חיצוניים==
* [https://www.google.co.il/maps/place/Synagogue+el+mouensa/@33.5018856,11.0889092,3a,75y,90t/data=!3m8!1e2!3m6!1sAF1QipP6fSCVMEXAr5Auck7I6Puy9hrde_ONXjeGTZYA!2e10!3e12!6shttps:%2F%2Flh5.googleusercontent.com%2Fp%2FAF1QipP6fSCVMEXAr5Auck7I6Puy9hrde_ONXjeGTZYA%3Dw129-h86-k-no!7i4096!8i2718!4m5!3m4!1s0x13aaef6a764aec6d:0x351841122a57bcc4!8m2!3d33.5018997!4d11.0889027?hl=iw תמונת בית הכנסת במפות גוגל]
* [https://amp.he.what-about-a.com/492999/1/%D7%AA%D7%95%D7%A0%D7%99%D7%A1%D7%99%D7%94-%D7%91%D7%AA%D7%99-%D7%9B%D7%A0%D7%A1%D7%AA.html בתי כנסת בתוניסיה]

==הערות שוליים==

מואנסה
מואנסה
נייט ביורקגרן

נייט ביורקגרן (באנגלית: Nate Bjorkgren; נולד ב-20 ביוני 1975) הוא מאמן כדורסל אמריקאי.

==קריירת מכללות==
ביורקגרן נולד וגדל בעיר סטורם לייק שבאיווה, ובשנת 1994 החל ללמוד באוניברסיטת דקוטה הדרומית. בתקופתו בקבוצת הכדורסל של האוניברסיטה הכיר את ניק נרס, ששימש אז כעוזר מאמן בקבוצה. בין השנים 1996–1998 למד באוניברסיטת בואנה ויסטה אשר בעיר ילדותו.

==קריירת אימון==
===השנים הראשונות===
בשנת 2002 עבר ביורקגרן להתגורר בפיניקס, אריזונה, ושנתיים לאחר מכן החל לאמן בליגת התיכונים המקומית.

בשנת 2007 מונה לעוזרו של ניק נרס, מאמן קבוצת איווה אנרג'י מליגת הפיתוח של ה-NBA, לקראת עונת הבכורה של המועדון. בעונת 2010/2011 השיגה הקבוצה את המאזן הטוב ביותר בליגה, 37–13, וזכתה באליפות הראשונה בתולדותיה.

בקיץ 2011, לאחר 4 עונות כעוזר מאמן באיווה, מונה למאמן הראשי של קבוצת דקוטה ויזארדס. בעונת 2012/2013, בה שינתה את שמה ל"סנטה קרוז ווריורס", העפילה הקבוצה לגמר ליגת הפיתוח, אולם הפסידה בתוצאה 0–2 מול ריו גרנדה ואלי ויפרס, אותה אימן ניק נרס. בעונת 2013/2014 אימן את קבוצת איווה אנרג'י, ושנה לאחר מכן עבר לאמן את בייקרספילד ג'אם; בשתי העונות הודחו קבוצותיו בסיבוב הפלייאוף הראשון.

בכל 4 עונותיו כמאמן ראשי בליגת הפיתוח רשמו קבוצותיו מאזן ניצחונות גבוה יותר מאשר בעונה הקודמת, כאשר ב-3 מהעונות השיפור היה של 10 ניצחונות או יותר.

===ליגת ה-NBA===
ביולי 2015 מונה ביורקגרן לעוזר מאמן בקבוצת פיניקס סאנס מליגת ה-NBA. בשתי עונותיו עם הקבוצה רשמו הסאנס מאזן כולל של 47 ניצחונות ו-117 הפסדים (28.7%), תחת המאמנים הראשיים ג'ף הורנסק וארל ווטסון.

לקראת עונת הצטרף לטורונטו ראפטורס בתור סקאוט, ובקיץ 2018 עבר לצוות האימון של הקבוצה, אותה אימן חברו ניק נרס. בעונת זכה עם הראפטורס באליפות ה-NBA הראשונה בתולדותיה, לאחר שגברה על גולדן סטייט ווריורס בסדרת הגמר.

באוקטובר 2020 מונה ביורקגרן למאמן הראשי של קבוצת אינדיאנה פייסרס, במקומו של נייט מקמילן. לאחר עונה אחת בלבד פוטר מהתפקיד, והוחלף על ידי ריק קרלייל.

==קישורים חיצוניים==

==הערות שוליים==

קטגוריה:איווה: אישים
קטגוריה:מאמני כדורסל אמריקאים
קטגוריה:מאמני אינדיאנה פייסרס
קטגוריה:בוגרי אוניברסיטת דקוטה הדרומית
קטגוריה:אמריקאים שנולדו ב-1975
יגואר Mark IX

יגואר Mark IX (באנגלית: Jaguar Mark IX) היא מכונית סלון מפוארת מתוצרת יצרנית רכבי היוקרה הבריטית יגואר, אשר יוצרה בין השנים 1959 – 1961 בבריטניה.

=="יגואר Mark IX"==
* יוצרו 10,009 יחידות.
* 4 דלתות.
* 4–5 מושבים.
* מנוע בנזין קדמי-אורכי.
* סוג הנעה: הנעה אחורית.
* 4 בלמי דיסק.
* הגה כוח (סטנדרט).
* צמיגים: 6.70–16 אינץ'.
* קיבולת מכל דלק: 77 ליטר.

===תאוצות===
* תאוצה בין 0–48.28 קמ"ש (30 מייל) היא 4.2 שניות.
* תאוצה בין 0–97 קמ"ש היא 10.1 שניות.
* תאוצה בין 0–161 קמ"ש היא 28.8 שניות.

==גלריה==
<gallery mode="packed" heights="100">
קובץ:Jaguar Mark IX - left.jpg | "יגואר Mark IX"
קובץ:Jaguar Mark IX - front.jpg | "יגואר Mark IX"
קובץ:1960 Jaguar MK IX back side view.JPG | "יגואר Mark IX", שנת 1960
קובץ:Jaguar Mark IX 1959 reg Jan 1960 3781cc.jpg | "יגואר Mark IX", שנת 1959
קובץ:Jaguar Mark IX rear.jpg | "יגואר Mark IX"
קובץ: 1960 Jaguar Mark IX 3.8 Rear.jpg | "יגואר Mark IX", שנת 1960
קובץ:Jaguar Mk IX, Bj. 1960 (2015-09-12 3666 b).JPG | "יגואר Mark IX", שנת 1960
קובץ:1960 Jaguar MK IX interior by night.JPG | "יגואר Mark IX", שנת 1960 - מבט לתוך הרכב
קובץ:Jaguar MK-IX 1960 Interior.jpg | "יגואר Mark IX", שנת 1960 - מבט ללוח מחוונים
</gallery>

==ראו גם==
* יגואר
* יגואר Mark X
* יגואר XKSS

== קישורים חיצוניים ==

* 

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1959
קטגוריה:מכוניות בריטיות
Mark IX
יצחק מאיר פלינטנשטיין

רבי יצחק מאיר פלינטנשטיין (נולד בא' באלול ה'תש"ב, אוגוסט 1942) הוא האדמו"ר מקופיטשניץ.

== ביוגרפיה ==
נולד לאהרן דוד ולבת שבע, בתו של רבי אברהם יהושע השיל מקופיטשניץ. גדל בבית דודו, רבי אברהם יעקב פרידמן מסדיגורה. בזיווג ראשון נישא לחוה, בתו של רבי יוחנן טברסקי מרחמסטריווקה. רעייתו נפטרה בה'תשכ"ב, ולא נולדו לו ילדים ממנה. בזיווג שני התחתן עם מלכה, בת הרב נפתלי הירץ פוגל.

למד בישיבת פוניבז'. אחר נישואיו עסק בהוצאה לאור של ספרי חסידות, במכון שפתי צדיקים שהקים.

בשנת ה'תשנ"ה מונה כאדמו"ר מקופיטשניץ.

מרכז חצרו בשכונת עזרת תורה בירושלים, ובתי מדרש נוספים בבית שמש, בלייקווד ובסטטן איילנד.

== צאצאיו ==
בניו:
* אברהם יעקב, חתן רבי ישראל צבי יאיר דנציגר מאלכסנדר
*הרב בנימין, רב ביהמ"ד "אוהב ישראל" קופיטשניץ ברמת בית שמש וחתן רבי חיים אברהם מבוסטון בורו פארק
* נפתלי הירץ ראש מכון שפתי צדיקים. חתן רבי אברהם מסטרטין-העיר העתיקה
*הרב יהושע העשיל, רב ביהמ"ד "אור יהושע" קופיטשניץ בלייקווד, חתן רבי יחיאל מיכל בנו של רבי שלום פלאם מסטרטין
* הרב שלמה חיים, רב בית המדרש בסטטן איילנד. חתן בנו של האדמו"ר מקוסון.
* הרב ישראל, חתן הרב אלכסנדר ליפא אייכנשטיין מלונדון, ראש כולל בבית המדרש

חתניו:
* הרב יוסף רבינוביץ, האדמו"ר מביאלה
* ישעיה דוד מלכיאל נכד האדמו"ר רבי יוחנן מטולנא
* ישראל שטרולי בן הנגיד משה שטרולי מאנטוורפן

==קישורים חיצוניים==
* 
* [https://archive.jdn.co.il/tag/האדמור-מקופיטשניץ/ האדמו"ר מקופיטשניץ] באתר JDN

==הערות שוליים==

יצחק מאיר פלינטשטיין
קטגוריה:משפחת השיל
קטגוריה:ירושלים: אדמו"רים
קטגוריה:בוגרי ישיבת פוניבז'
קטגוריה:ראשי מכוני מחקר תורניים
אליקים רוזנבלט

הרב אליקים גצל רוזנבלט (1933 – 27 במרץ 2019) היה רב אמריקאי אורתודוקסי, המייסד וראש ישיבה של ישיבת כתר תורה ברובע קווינס בניו יורק.

== ביוגרפיה ==
רוזנבלט נולד בשנת 1933 באזור ברוקלין בניו יורק.<ref name="auto3"></ref> סבו מצד אמו היה יעקב אייזר דוברוב, רב קהילת "קשר ישראל" בעיר וושינגטון.<ref></ref> הוא למד בגיל היסודי ובתיכון בישיבת רבי חיים ברלין, אחר כך למד בישיבת טלז בקליבלנד ובישיבת חפץ חיים בוויליאמסבורג, ברוקלין. בשל רצונו בפנימייה, בשנת 1951, בגיל 18, הלך ללמוד בישיבת לייקווד בלייקווד, ניו ג'רזי והפך לתלמידו של הרב אהרן קוטלר, אליו הגיש תה מדי יום. בזמן לימודו בישיבה, מונה לאחראי על השכמת הבחורים בבוקר לתפילת שחרית. בין התלמידים שהעיר מדי יום היה הרב שמואל קמנצקי.<ref name="auto2"></ref> שם במשך זמן מה היה חברותא של הרב שלמה קרליבך<ref name="auto4"></ref> בשנת 1958 התחתן עם טרני רוזנבלט, שלימים יכנה אותה רוזנבלט כ"שותפתי לתורה". בגיל 27, חזר רוזנבלט לישיבת חפץ חיים, שהייתה אז בקווינס, ניו יורק, והפך לתלמידו של הרב אלתר חנוך הניך ליבוביץ.<ref name="auto"></ref><ref name="auto1"></ref>

רוזנבלט נשאר בישיבת חפץ חיים, שם היה רב מוסר של כיתה ט'. בין תלמידיו מישיבת חפץ חיים נמנה דוד האריס. לאחר מכן רוזנבלט כיהן כרב בשכונת קורונה ברובע קווינס שבניו יורק, שם הוא ואשתו עוררו השראה ליהודים שאינם דתיים, לימדו תורה ואירחו אותם לארוחות שבת. בשנות ה-70 דחקו בו תלמידיו בשכונת קורונה לפתוח ישיבה, אז פתח רוזנבלט את ישיבת 'כתר תורה' בשכונת בריארווד בקווינס. פנימיית הישיבה נוספה בשנת 1980. בשנת 1994 הציע רב בישיבה שהישיבה תעבור ל שכונת קיו גרדן הילס בקווינס, שם יוכלו למשוך יותר אנשים, ולצורך כך נרכשה חלקה במרכז הקהילה היהודית של קיו גרדנס הילס.

השיעורים שלו בישיבת "כתר תורה" היו מכוונים ליהודים מכל הרקעים והמקצועות. מעל כ-500 שיעורים שלו זמינים בחינם באינטרנט.<ref></ref>

רוזנבלט נפטר בכ' אדר תשע"ט, 27 במרץ 2019.<ref></ref> הלווייתו נערכה בישיבת כתר תורה באותו יום, והוא נקבר בבית העלמין "בית דוד" שבאלמונט, ניו יורק.

== פועלו ==
רוזנבלט חיבר ארבעה ספרים על התורה בשם "אור לנתיבתי". רוזנבלט היה ידוע כמוזיקלי מאוד. מסופר כי הרב אהרן קוטלר ביקש ממנו ומשני תלמידים נוספים בישיבת לייקווד לשיר בסעודה שלישית. הוא הלחין שירים רבים אשר זמינים על הדיסקים שלו "שער הנגינה".

== קישורים חיצוניים ==
* [https://www.torahanytime.com/#/speaker?l=43 שיעורים של הרב אליקים רוזנבלט בנושא "תורה בכל עת]".

==הערות שוליים==

קטגוריה:אישים הקבורים בבית הקברות בית דוד
קטגוריה:ראשי ישיבה
קטגוריה:אמריקאים ממוצא יהודי
קטגוריה:אמריקאים שנולדו ב-1933
קטגוריה:אמריקאים שנפטרו ב-2019
בלטונרנדש

בלטונרנדש (בהונגרית: Balatonrendes) הוא כפר קטן במחוז וספרם שבמרכז הונגריה. עד
כמו כפרים רבים באירופה גם בבלטונרנדש מספר התושבים נמצא בירידה. כך, בשנת 1991 חיו בכפר 152 תושבים, ובשנת 2020 רק 138 תושבים.

הכפר נקרא בלטונרנדש עד שנת 1977, אז שינה את שמו לאברהאמהג' ובשנת 1991 התפצל לשני כפרים שונים.

בבלטונרנדש חיו ארבעה יהודים בשנת 1880.

==קישורים חיצוניים==

* 

==הערות שוליים==

קטגוריה:הונגריה: כפרים
ינה הרצג

ינה הרצג (במקור האס, בהונגרית: Herczeg Jenő; בודפשט, 12 במרץ 1886<ref>[https://www.familysearch.org/ark:/61903/3:1:S3HY-DT37-DNG?i=11&cat=292437 A születése bejegyezve a Pesti Izraelita Hitközség születési akv. 474/1886. folyószáma alatt]</ref> – בודפשט, 21 בפברואר 1961) היה שחקן, אמן קברט, במאי תיאטרון יהודי-הונגרי.

== ביוגרפיה ==
ינה האס נולד במשפחה יהודית כבנם של אדולף האס, יליד בודפשט, סוכן נוסע מסחרי ושל יוליה וייסנשטיין. הוא למד בבית הספר בבודפשט ובתום סיום לימודיו התיכוניים המשיך את לימודיו באקדמיה לאמנות התיאטרון, שם סיים בשנת 1907. לאחר מכן הצטרף ל"אגודת תאליה". מאוחר יותר שיחק בתיאטרון ההונגרי בסובוטיצה בלהקתו של פרנץ פרקש ואחר כך הפך לשחקן של תיאטרון בודה-טימישוארה. הוא יצא לסיור לימודי אמנות בגרמניה ולאחר שובו שיחק אצל השחקן ומנהל תיאטרון איגנץ קרצ'אני. הוא חזר לבודפשט בשנת 1912 ובאותה השנה היה חבר ב"במה המודרנית" של "קברט אנדרה נאגי", ומשנת 1916 עד 1918 היה חבר ב"קברט אפולו". ב־3 ביוני 1917, בבודפשט התחתן עם ז'ופיה גומבוץ.<ref>[https://www.familysearch.org/ark:/61903/3:1:S3HY-DRJ3-8JH?i=190&cc=1452460 A házasságkötés bejegyezve a Bp. VIII. ker. állami házassági akv. 515/1917. folyószáma alatt]</ref> משנת 1923 עבד ב"במת בולוואר טרז" (Terézkörúti Színpad), שם היה גם הבמאי הראשי. הוא הופיע בתפקיד האצ'ק (האצ'ק ושאיו) עם וילמוש קומלוש בפעם הראשונה בסדרת המערכונים של לאסלו ודנאי. בשנת פרוץ המלחמה, בשנת 1939, המיר את דתו לקלוויניזם כדי להימנע מהחלת החוקים האנטי יהודיים עליו, ללא הועיל. לאחר מלחמת העולם השנייה היה חבר ב"קברט הפודיום" ומאז 1951 ב"הבמה העליזה". המערכונים ההיתוליים שלו פורסמו בשבועון "חיי התיאטרון" והוצגו על ידי "במת בולוואר טרז".

עבודותיו הן סצנות ויצירות במערכה אחת, אשר נשמרות בכתב ידו עד היום על ידי האגף להיסטוריה של התיאטרון בספרייה הלאומית על שם סצ'ני.

== תפקידיו בקולנוע ==

== לקריאה נוספת ==
* [http://mek.oszk.hu/02100/02139/html/sz10/177.html לקסיקון התיאטרון ההונגרי.] 1994
* 
* [http://mek.oszk.hu/08700/08756/html/II/szin_II.0309.pdf לקסיקון משחק הבמה ההונגרי.] אלאדר שופפלין. איגוד השחקנים הלאומי והמכון לפנסיה, [1929]. כרך 2. עמ '241, [http://mek.oszk.hu/08700/08756/html/II/szin_II.0310.pdf עמ']
* [http://www.hangosfilm.hu/filmenciklopedia/herczeg-jeno סרט מדבר]
* [https://opac-nevter.pim.hu/record/-/record/PIM86359 ינה הרצג במוזיאון הספרותי פטפי]
* וילמוש קומלוש: איפה הוא היה, איפה הוא לא היה (1942)
* אלבום זיכרון של בלהה לואיזה. [1927].
* פאל גויאש:חייהם ויצירותיהם של סופרים הונגרים
* מי זה מי? לקסיקון בני דורנו. [1937].
* לקסיקון קולנוע הונגרי. ארכיון הסרטים הלאומי ההונגרי, 2005.
* פטר מולנר גאל: הקברטים של פשט. 2001
* הלקסיקון הגדול ההונגרי. 1993
* יוז'ף מודראק – טמאש דיאק: לקסיקון הסרט המדבר בהונגריה 1931–1944. 2006
* לקסיקון הדרמה. 1930.
* לקסיקון חדש של רוואי. 1996
* לקסיקון ביוגרפי הונגרי חדש. עורך ראשי. לאסלו מרקו. מועדון הספרים ההונגרי.

== קישורים חיצוניים ==

== הערות שוליים ==

קטגוריה:במאי תיאטרון יהודים הונגרים
קטגוריה:יהודים מומרים הונגרים
קטגוריה:מתנצרים
קטגוריה:שחקני תיאטרון יהודים הונגרים
קטגוריה:בודפשט: אישים
קטגוריה:שחקני קולנוע וטלוויזיה יהודים הונגרים
קטגוריה:ילידי 1886
קטגוריה:הונגרים שנפטרו ב-1961
פגיעות חברתית

פגיעוּת חברתית היא מדד להשפעה אפשרית על חברות ועל יחידים של מגוון תופעות כגון מתח ולחץ נפשי, התעללות, הדרה חברתית ואף סכנות טבע. הפגיעות החברתית מתייחסת לחוסר יכולתם של אנשים, ארגונים וחברות לעמוד בפני השפעות שליליות ממספר גורמי לחץ שהם נחשפים אליהם. השפעות אלה נובעות בין השאר ממאפיינים הטמונים באינטראקציות חברתיות, במוסדות ובערכי תרבות.

בקרב ילדים מוגדרת הפגיעות החברתית כ"מצב שיש בו סיכון להתעלמות או אף לדחייה אקטיבית של הילד על ידי בני גילו". 

מבחינה מחקרית השאלה היא כיצד מודדים או מעריכים את מידת הפגיעות של אדם כלשהו, או אוכלוסייה כלשהי, וכיצד מאתרים תבחינים וסמנים לביצוע הערכה זו.

== ראו גם ==
* פגיעות ברגשי דת ומסורת

== קישורים חיצוניים ==
* [https://www.gov.il/he/departments/guides/victims_identification מאפייני קורבנות סחר בבני אדם]

==הערות שוליים==

קטגוריה:פסיכולוגיה חברתית
תסמונת המוליטית-אורמית

תסמונת המוליטית–אורמית (באנגלית: Hemolytic–uremic syndrome) היא קבוצה של הפרעות דם, המאופיינות בכמות כדוריות דם אדומות נמוכה, אי ספיקת כליות חריפה ומספר נמוך של טסיות נמוכות<ref name=Cod2019></ref><ref name=Sal2013></ref>. תסמינים ראשוניים כוללים בדרך כלל שלשול דמי, חום, הקאות וחולשה<ref name=Cod2019></ref><ref name=GARD2018></ref>. לאחר מכן מתרחשות בעיות בכליות וירידה בכמות טסיות הדם עם התקדמות השלשול<ref name=Cod2019></ref>. בעוד שילדים נפגעים יותר, מבוגרים עשויים לסבול מתוצאות גרועות יותר<ref name=GARD2018></ref>. סיבוכים עשויים לכלול בעיות נוירולוגיות ואי ספיקת לב<ref name=Cod2019></ref>.

רוב המקרים מתרחשים לאחר שלשול זיהומי עקב סוג ספציפי של E. coli הנקרא O157:H7<ref name="GARD2018"></ref>. גורמים אחרים למחלה עשויים להיות זיהום בחיידקי סלמונלה, שיגלה, סטרפטוקוקוס פנאומוניה, או כתופעת לוואי של תרופות מסוימות<ref name="Cod2019"></ref><ref name="GARD2018"></ref><ref name="Sal2013"></ref>. המנגנון הבסיסי כולל בדרך כלל ייצור של טוקסין השיגה (shiga toxin) על ידי החיידקים<ref name="Cod2019"></ref><ref name="GARD2018"></ref>. תסמונת המוליטית–אורמית שאינה טיפוסית (באנגלית: Atypical hemolytic–uremic syndrome) נובעת לעיתים קרובות ממוטציה גנטית והיא בעלת הסתמנות קלינית שונה. עם זאת, שניהם עלולים לגרום לדלקת רחבה ולקרישי דם מרובים בכלי דם קטנים, מצב המכונה מיקרואנגיופתיה תרומבוטית<ref name="Benz2010"></ref>.

הטיפול כולל טיפול תומך ויכול לכלול דיאליזה, סטרואידים, עירויי דם או פלסמפרזיס. שכיחות התסמונת היא כ-1.5 נפגעים על כל 100,000 בני אדם, ופחות מ-5% מהם נפטרים כתוצאה מהתסמונת. מבין יתר הנפגעים, עד כ-25% סובלים מבעיות מתמשכות בכליות. תסמונת המוליטית–אורמית הוגדרה לראשונה כתסמונת בשנת 1955<ref name="Noris2009"></ref><ref name="Gas1955"></ref>. המדינה עם השכיחות הגבוהה ביותר של תסמונת המוליטית–אורמית היא ארגנטינה והיא ממלאת תפקיד מפתח בחקר מצב זה<ref name="pmid21492023"></ref><ref name="pmid14531383"></ref><ref name="pmid15338982"></ref><ref></ref>. בארצות הברית, ההיארעות הכוללת של התסמונת נאמדת ב-2.1 מקרים לכל 100,000 נפשות בשנה, עם שכיחות שיא בגילאי חצי שנה ועד ארבע שנים<ref name="pmid11691946"></ref>. תסמונת המוליטית –אורמית וזיהומי E. coli הגורמים לה היו מקור לפרסום שלילי רב עבור ה-FDA, תעשיות הבשר ומסעדות המזון המהיר מאז שנות ה -90, במיוחד בזיהומים הקשורים למסעדות ג'ק-אין-דה-בוקס.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:המטולוגיה
קטגוריה:מחלות דם והפרעות במנגנון החיסון
אנתוני ג'וליוס

אנתוני רוברט ג'וליוס (באנגלית: Anthony Julius; נולד ב־16 ביולי 1956) הוא עורך דין ואקדמאי בריטי, הידוע בין היתר כעורך הדין של דיאנה, הנסיכה מוויילס, ודברה ליפשטדט. הוא סגן יו"ר משרד עורכי הדין בלונדון מישקון דה רייה.

ג'וליוס הוא יו"ר אוקסרה.<ref></ref>

== ביוגרפיה ==
ג'וליוס הוא בנו של קמעונאי בגדי גברים בלונדון, שמת בגיל צעיר מגידול במוח. ג'וליוס התחנך בבית הספר City of London. הוא למד ספרות אנגלית במכללת ג'יזס קולג' בקיימברידג', וסיים את לימודי התואר הראשון בשנת 1977. 

באמצע שנות התשעים סיים דוקטורט בספרות אנגלית ביוניברסיטי קולג' בלונדון בהדרכת הסופר והאקדמאי דן ג'ייקובסון. 

הוא הצטרף למשרד עורכי הדין בבלומסברי, מישקון דה רייה בשנת 1979, והיה לשותף משנת משרד ב-1984. הוא משמש כסגן יו"ר החברה.
ג'וליוס הוא ליטיגטור מסחרי. הוא מומחה בתחומי לשון הרע, סכסוכי סחר בינלאומי ודיני תקשורת.

הוא נבחר על ידי דיאנה, הנסיכה מוויילס, כנציגה המשפטי כאשר התגרשה מצ'ארלס, נסיך ויילס, בשנת 1996. הוא היה סגן נשיא קרן הזיכרון לדיאנה, הנסיכה מוויילס, עד שהקרן נסגרה ב-2012. הוא היה ממייסדי קרן הצדקה והיו"ר הראשון שלה.

הוא ייצג את דברה ליפשטדט, והגן עליה בהצלחה במשפט דיבה, שתבע אותה מכחיש השואה דייוויד אירווינג. ליפשטדט והמו"לים שלה זוכו באפריל 2000. סרט עלילתי על האירוע, הכחשה, עם אנדרו סקוט המגלם את ג'וליוס, יצא לאקרנים בשנת 2016.

ג'וליוס הוא יועץ משפטי של הקרן למורשת יהודית.<ref></ref>

הוא כתב מספר ספרים בנושאים שונים. הוא כתב את ספרו החמישי בנושא צנזורה על האמנויות בדמוקרטיות ליברליות.

ג'וליוס הוא עורך יועץ בכתב העת לאקטואליה "פאתום". בין השנים 2011 ל-2014 הוא היה יו"ר הוועד המנהל של ג'ואיש כרוניקל.

בין השנים 1996–1998 היה מרצה במשרה חלקית בפקולטה למשפטים ביוניברסיטי קולג' לונדון.

הוא משמש כנאמן ב-PEN האנגלית, אגודת הסופרים העולמית.<ref></ref> ג'וליוס הוא גם יו"ר הנאמנים של קרן נאמנות הפנומן. בין השנים 2007–2013 מילא תפקיד פעיל בקמפיין נגד החרם האקדמי על האוניברסיטאות בישראל. במאמר שפרסם גרדיאן יחד עם ההיסטוריון סיימון שאמה, כתב ג'וליוס "זו לא קריאת החרם הראשונה המופנית כלפי יהודים. ב־1 באפריל 1933, שבוע לאחר עלייתו לשלטון, הורה היטלר להחרים חנויות יהודיות, בנקים, משרדים ובתי כלבו."
פעילויות אחרות של ג'וליוס בהקשר זה כללו את ייצוגו של רוני פרייזר בתביעה נגד איחוד האוניברסיטאות והמכללות (UCU). פרייזר, שהיה חבר באיגוד, התלונן שהארגון יצר סביבה "מאיימת", "עוינת" הפוגעת בזהותו היהודית. לאחר דיון בן 20 יום דחה בית הדין את תביעתו, תוך שהוא נוזף בחומרה בג'וליוס על "שימוש לרעה בהליך המשפטי".

== חיים פרטיים ==
הוא התחתן עם ג'ודית ברני בשנת 1979; לבני הזוג נולדו ארבעה ילדים, אך מאוחר יותר התגרשו. בשנת 1999 התחתן עם דינה רבינוביץ' ונולד להם ילד אחד. אשתו נפטרה בשנת 2007 מסרטן השד. בשנת 2009 הוא התחתן עם קטרינה לסטר, והוא אב חורג לשני ילדיה. נולד להם בן יחד בשנת 2011.

== הערות שוליים ==

קטגוריה:דפים עם תרגומים שלא נסקרו
קטגוריה:יהודים אנגלים
קטגוריה:סופרים בריטים
קטגוריה:עורכי דין יהודים בריטים
קטגוריה:בריטים שנולדו ב-1956
רבי הלל

רבי הלל או רבי הילל היה חכם מאחרוני דור המעבר בין התנאים לאמוראים ובדור הראשון לאמוראי ארץ ישראל, בנו של רבן גמליאל ברבי.

==חייו==
רבי הלל הספיק עוד ללמוד מפי סבו, רבי יהודה הנשיא. היה מבאי ביתו של רבי זכאי דכבול ובבואו עם אחיו יהודה לביתו שבכבול התקבלו בכבוד רב על ידי תושבי המקום.

בהקשר לשני עניינים מוזכר כי רבי הלל ואחיו הגדול רבי יהודה נשיאה בחרו לוותר על פעולות המותרות משום שהציבור חשב שהן אסורות: הם נהגו לרחוץ יחד בבית מרחץ, אך הציבור לא ראה בעין יפה רחיצת שני אחים יחד, ולכן הם חדלו מלרחוץ יחד.
כמו כן, היו נוהגים לצאת בשבת עם "קורדקיסין", שהם סנדלים רחבים ורופפים, ולא חששו שמא הם יישמטו מהרגל, אך חדלו ממנהגם כשהדבר גרם לתמיהה בציבור, אף על פי שסברו שהדבר מותר.

רבי הלל נחשב לרוב כחלק מ"דור המעבר" בין התנאים לאמוראים ודבריו נכללו בברייתות ולחלק מהדעות גם במשנה (ראו לקמן), בעוד אחיו הגדול רבי יהודה נחשב בדרך כלל לבן הדור הראשון לאמוראים.
הרב אהרן היימן מציע, שההבדל נובע מכך שרבי הלל נפטר בגיל צעיר ורוב תורתו היא עוד מתקופת דור המעבר, בעוד רבי יהודה האריך ימים ופעל בעיקר כבר בתקופת האמוראים.

לפי חלק מהמקורות, היה בקיא גדול בתרגום המקרא, דבר שהוביל את אוריגינס להתייעץ עמו.

==דברי תורתו==
יש המזהים אותו עם רבי הלל שאמר . על דבריו אלו אמר רב יוסף: "שרא ליה מריה לרבי הלל (=ימחל לרבי הלל אדונו, ה')"
אולם רש"י מפרש את דברי רב הלל בכך שלדעת רב הלל המשיח הוא בורא עולם ולכן רב הלל לא חולק על האמונה במשיח דעתו של רב הלל שבורא עולם יגאל את עם ישראל לבדו 
. יש הטוענים כי רבי הלל זה הוא הלל נשיאה או אמורא אחר. מימרה זו, השוללת לכאורה את האמונה בביאת המשיח, העסיקה רבים מההוגים היהודים במהלך הדורות.

במסכת אבות, הובאו מספר משניות בשמו של "הלל", אשר יש הסוברים כי הם מדברי רבי הלל, משום שהובאו לאחר דבריהם של סבו רבי ואביו רבן גמליאל ברבי. לעומתם, רבים סוברים שמשניות אלו הן מדבריו של הלל הזקן, שכן לאחריהן מופיעה הפתיחה "רבן יוחנן בן זכאי קיבל מהלל ומשמאי":
* 
* 
* 

בתלמוד מובאת ברייתא בשם "הלל": . רש"י כותב שהלל זו הוא אמורא, וייתכן שזהו רבי הלל, שכן דבריו הובאו בברייתא.

==קישורים חיצוניים==
* 
* איזידור זינגר וס. מנדלסון, [http://www.jewishencyclopedia.com/articles/7703-hillel-ben-gamaliel-iii HILLEL BEN GAMALIEL III], באתר האנציקלופדיה היהודית (באנגלית).

==הערות שוליים==

קטגוריה:דור המעבר לאמוראי ארץ ישראל
קטגוריה:הדור הראשון לאמוראי ארץ ישראל
קטגוריה:בית דוד
קטגוריה:שושלת הלל הזקן
קטגוריה:תלמידי רבי יהודה הנשיא
קטגוריה:אישים שחיו במאה ה-3